JKW-KABUM-08-NYA-012-008-wylie
dpal 'dzin lugs kyi rnal 'byor ma'i rjes gnang / @#/_/oM swa sti/__bram ze dpal 'dzin lugs kyi rdo rje rnal 'byor ma'i rjes gnang la/__mdun du zlum gtor sha chang gis brgyan pa gnyis dang /__mchod pa bcas bsham/__slob dpon gyis skyabs sems sngon du 'gro bas bdag bskyed dang /__bzlas pa ci rigs pa bya/__gtor ma gcig gtsang sar rang bzhin gyis 'bul/__de nas slob ma mdun du 'khod pa la/__sems bskyed gsal btab nas/__de la 'dir grub pa'i dbang phyug dpal 'dzin gyi man ngag__/bal yul mthil gyi paN+Di ta chen po bud+hA shrI'i thugs dam/__khro phu lo tsA ba byams pa'i dpal la bka' babs pa'i bcom ldan 'das rdo rje phag mo khros ma dmar mo gtso 'khor gsum ma'i rjes su gnang ba la slob dpon gyi bya ba grub/__khyed rang gi ngo skal du gyur pa thog mar maN+Dal phul/__gsol ba 'debs pa 'di'i rjes zlos mdzod/__don dam smra ba'i seng ge rnal 'byor zhes bya ba/__/nyon mongs gcod pa'i don la shin tu mkhas gyur pa/__/srid pa'i nyes brgya skyed rtsa nyon mongs choms mdzod la/__/rnal 'byor don dam rgyal po de nyid grub par mdzod/__lan gsum/__bla ma dang rje btsun phag mo khros ma dmar mo tha mi dad pa skyabs yul rgya mtsho'i tshogs kyis bskor ba'i spyan sngar skyabs su 'gro ba dang sems bskyed pa 'di'i rjes zlos mdzod/__'gro rnams bsgral 'dod bsam pa yis/__/sangs rgyas chos dang dge 'dun la/__/byang chub snying por mchis kyi bar/__/rtag par bdag ni skyabs su mchi/__/shes rab snying brtse dang bcas pa'i/__/brtson pas sems can don du bdag__/sangs rgyas mdun du gnas bcas te/__/rdzogs pa'i byang chub sems bskyed bgyi/__/lan gsum/__khyad par bcom ldan 'das ma rdo rje phag mo khros ma dmar mo'i rjes gnang stsal du gsol snyam pas 'di'i rjes zlos kyang gsungs shig__/slob dpon dgongs su gsol/__bdag la bcom ldan 'das ma rdo rje phag mo'i rjes gnang ma lus pa stsal du gsol/__lan gsum/__da rjes gnang gi gzhi dgod pa'i slad du/__slob dpon gyi oM AHhU~M zhes brjod pas khyed rang rnams kyi lus ngag yid gsum dag par gyur pa'i lte bar pad+ma sogs nas/__dbus na bzhugs pa'i skur lam ste byung ba'i mos pa mdzod ces mngon rtogs ltar la/__rang nyid ces par khyed rang rnams zhes bsgyur/__rjes gnang dngos la gsum las/__dang po sku'i rjes gnang ni/__slob dpon la phag mo khros ma dngos yin snyam pa'i mos gus byas pas/__slob dpon gyi thugs ka nas 'od zer 'phros/__phyogs bcu'i sangs rgyas dang byang sems/__dpa' bo dang rnal 'byor ma thams cad kyi thugs rgyud bskul/__de rnams dang slob dpon gyi thugs ka nas rdo rje phag mo khros ma gtso 'khor gsum gyi sku che chung ma nges pa dpag tu med pa byon/__/khyed rang rnams kyi spyi gtsug la sogs pa dang /__ba spu'i bu ga rnams nas char babs pa bzhin du sib sib thim par mos pa mdzod/__phai zhes pa'i sgra dang sngags kyi mthar dzaHhU~M ba~M hoHzhes brjod cing spos rol bya/__gsung gi rjes gnang ni/__slob dpon gyi snying gar pad+ma la gnas pa'i hrIHdmar po/__de las sngags kyi phreng ba byung /__slob dpon gyi kha sgo nas thon/__khyed rang rnams kyi zhal du zhugs/__thugs kar pad+ma la gnas pa'i hrIHdmar po la thim/__de'i dus su phyogs bcu'i sangs rgyas dang byang chub sems dpa'/__dpa' bo dang rnal 'byor ma rnams kyi mkhyen brtse nus mthu thams cad 'od zer gyi rnam pas sngags phreng dang lhan cig zhal du zhugs/__snying ga'i hrIHyig la thim pa'i mos pa mdzod la/__sngags 'di'i rjes zlos lan gsum gsungs shing /__/sngags gsum bzlar gzhug__/dang pos byin gyis brlabs/__gnyis pas dbyer med du 'dres/__gsum pas brtan par byas pa'i mos pa mdzod/__slob dpon la me tog 'thor bzhin pas 'di'i rjes zlos mdzod cig__/bcom ldan bdag gis gzung lags kyis/__/bdag la 'go bar mdzod du gsol/__/lan gsum/__de ltar phul pa'i me tog de nyid slar yang byin gyis brlabs te/__khyed rang rnams kyi spyi bor phul ba'i mos pa mdzod cig__/bcom ldan 'di la stsal lags kyi/__/'di la 'go bar mdzad du gsol/__/sngags kyi dngos grub stsal du gsol/__/brtul zhugs brtan par mdzad du gsol/__/rig pa 'dzin pa 'di rnams la rje btsun phag mo'i sku gsung thugs kyi byin rlabs ma lus pa 'jug par gyur cig__/gsum pa thugs kyi rjes gnang ni/__khyed rang rnams kyi lte bar pad+ma 'dab ma gsum pa hrIH'bar ba dang bcas pa la sems gtad de/__rlung bum pa can bzung bas/__de las gtum mo'i me 'bar/__spyi bo'i thig le zhu bas bde stong gi ye shes rgyud la skyes pa'i mos pa mdzod/__ces brjod la rlung 'dzin du gzhug__/rjes dam tshig khas blang /__gtang rag gi maN+Dal/__lus longs spyod 'bul ba/__dge ba bsngo ba rnams spyi ltar byas la slob ma gyes/__slob dpon gyis gtor ma gnyis pa de mkha' 'gro spyi gtor gyi cho gas btang /__lha sku mi dmigs par sbyangs la bsngo smon bkra shis sogs bya'o/__/zhes pa'ang many+dzA g+ho Shas bris pa dge legs 'phel//__//